Diari Oficial de la Generalitat Valenciana


Sumari del DOGV 3894, del 11-12-2000 (2000/9954)

ORDRE de 29 de novembre de 2000, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar les ajudes a la contractació d'agents d'ocupació i desenvolupament local, foment de l'ocupació autònoma i foment de l'ocupació per a persones amb discapacitat per a l'any 2000.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3894

Data del DOGV
:   11-12-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/9954


Data del document
:   29-11-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * creació d'ocupació
    * ajuda a l'ocupació
    * discapacitat
    * ajuda als discapacitats
    * ajuda pública

ORDRE de 29 de novembre de 2000, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar les ajudes a la contractació d'agents d'ocupació i desenvolupament local, foment de l'ocupació autònoma i foment de l'ocupació per a persones amb discapacitat per a l'any 2000. [2000/A9954]
  
L'Ordre de 19 d'octubre de 1999, de la Conselleria d'Ocupació, per la qual s'estableixen les bases de concessió de subvencions públiques per al foment de l'ocupació del desenvolupament local i l'impuls dels projectes i les empreses qualificades com a I + E, va ser publicada en el Diari Oficial de la Generalitat Valenciana número 3.617, de 3 de novembre de 1999.
  
L'Ordre de 14 de desembre de 1999, de la Conselleria d'Ocupació, per la qual s'estableixen les bases de concessió de subvencions per al foment de l'ocupació autònoma, va ser publicada en el Diari Oficial de la Generalitat Valenciana número 3.652, de 24 de desembre de 1999.
  
L'Ordre de 28 de desembre de 1999, de la Conselleria d'Ocupació, per la qual s'estableixen les bases de concessió de subvencions públiques per al foment de l'ocupació per a persones amb discapacitat, va ser publicada en el Diari Oficial de la Generalitat Valenciana número 3.664, de 12 de gener de 2000.
  
Per l'Ordre de 23 de març de 2000 (DOGV núm. 3.720, de 30 de març), de la Conselleria d'Ocupació, es va donar publicitat a les línies de crèdit i a l'import global màxim destinat a atendre diverses ajudes de foment de l'ocupació per a l'exercici 2000, i entre elles, les corresponents a la contractació i les pròrrogues d'agents d'ocupació i desenvolupament local, a fomentar l'ocupació autònoma i les que regulen diverses mesures de foment de l'ocupació destinades a persones amb discapacitat.
  
Per l'Ordre de 26 de juliol de 2000 (DOGV núm. 3.808, de 4 d'agost de 2000), de la Conselleria d'Economia, Hisenda i Ocupació, s'amplia la dotació pressupostària destinada a finançar diverses ajudes de foment de l'ocupació per a l'exercici 2000, i entre elles, les de foment de l'ocupació autònoma i foment de l'ocupació destinades a persones amb discapacitat.
  
L'Ordre de 4 d'octubre de 2000 (DOGV núm. 3.866, de 27 d'octubre de 2000), de la Conselleria d'Economia, Hisenda i Ocupació, amplia la dotació pressupostària destinada a finançar les ajudes a la contractació d'agents d'ocupació i desenvolupament local per a l'any 2000.
  
Com que el pressupost convocat està pràcticament exhaurit i s'ha generat crèdit adequat i suficient per a això en les línies pressupostàries corresponents, pertoca ampliar la dotació econòmica destinada a finançar les citades ajudes per a atendre el volum de sol·licituds presentades que no han pogut ser ateses en les citades convocatòries.
  
Per tot això, i d'acord amb allò disposat en l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, mitjançant una ordre es donarà publicitat a les línies de subvenció que financen la concessió d'ajudes de naturalesa corrent o de capital, i a l'import global que s'hi destine.
  
En virtut de tot això, i de conformitat amb allò disposat en l'article 35 de la Llei 5/1983, de 30 de desembre, de Govern Valencià, i havent-se atribuït les competències en matèria de foment de l'ocupació a la Conselleria d'Economia, Hisenda i Ocupació mitjançant el Decret 7/2000, de 22 de maig, del president de la Generalitat Valenciana,
  
ORDENE
  
Article únic
  
S'amplia la dotació econòmica destinada a finançar els programes d'ajudes al foment de l'ocupació que s'indiquen tot seguit, en les quanties respectives següents:
  
a) Ajudes destinades a finançar la contractació d'agents d'ocupació i desenvolupament local, regulades en el títol III de l'Ordre de 19 d'octubre de 1999, de la Conselleria d'Ocupació (DOGV núm. 3.617, de 3 de novembre de 1999), per la qual s'estableixen les bases de concessió de subvencions públiques per al foment del desenvolupament local i l'impuls dels projectes i les empreses qualificades com a I + E per a l'exercici 2000. S'amplia la línia 406/000/00 (codi comptable 2.942), per un import de 151.966.170 de pessetes (1.803.036,31 euros), per la qual cosa l'import global màxim destinat a les citades ajudes queda establit en 226.334.365 de pessetes (4.621.783,08 euros).
  
b) Programa d'ajudes destinades al foment de l'ocupació autònoma per a l'any 2000, regulat per l'Ordre de 14 de desembre de 1999, de la Conselleria d'Ocupació (DOGV núm. 3.652, de 24 de desembre de 1999). S'amplia la línia 401/000/00 (codi comptable 212) per un import de 455.757.443 de pessetes (1.202.024,21 euros), per la qual cosa l'import global màxim destinat a les citades ajudes queda establit en 7.080.047.249 pessetes (54.630.330,37 euros).
  
c) Ajudes previstes per l'Ordre de 28 de desembre de 1999, de la Conselleria d'Ocupació (DOGV núm. 3.664, de 12 de gener de 2000), per la qual es regulen diverses mesures de foment de l'ocupació destinades a persones amb discapacitat per a l'any 2000. S'amplia la línia 415/000/00 (codi comptable 2.240) per un import de 55.012.941 de pessetes (180.303,63 euros), per la qual cosa l'import global màxim destinat a les citades ajudes queda establit en 1.506.033.671 pessetes (02.578.397,62 euros).
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 29 de novembre de 2000
  
El conseller d'Economia, Hisenda i Ocupació,